Jürgen Ligi

Rahandusminister

Rahandusministeerium

info@rahandusministeerium.ee 22.08.2024 nr 3-1/20

**Selgitustaotlus mootorsõidukimaksu**

**seaduse rakendamise kohta**

Lugupeetav rahandusminister Jürgen Ligi

Palume Teilt selgitust mootorsõidukimaksu seaduse rakendamise kohta selliste sõidukite puhul, mis võõrandatakse kohtutäituri poolt enampakkumisel (täitemenetluse seadustiku, edaspidi TMS § 98 lg 1) või muul viisil (TMS § 101 ja § 1011) nõude sundtäitmisele pööramisel või pankrotihalduri korraldatud enampakkumisel (PankrS § 136) või pankrotimenetluses enampakkumiseta suuremat kasu andval viisil (PankrS § 137).

Mootorsõidukimaksu seadusega täiendatakse liiklusseadust 123. peatükiga „Registreerimistasu“. Vara müümisel enampakkumisel tekib TMS § 98 lg 1 kohaselt omand enampakkumisel müüdud asjale asja üleandmisega enampakkumise akti või mul viisil müümisel TMS § 101 lg 7 kohaselt müügi akti alusel. Pankrotivara müümisel enampakkumiseta suuremat kasu andval viisil toimub müük võlaõigusseaduse alusel. Liiklusseaduse § 19019 kohaselt nõutakse mootorsõiduki registreerimistasu tasumist enne Eestis registreeritud sõiduki esmakordset omanikuvahetust.

Palume Teilt selgitust:

1. millised praktilised muudatused on kavandatud Transpordiameti toimingutes kohtutäituri või pankrotihalduri korraldatud enampakkumistel, kohtutäituri teostatud muul viisil müügil või pankrotihalduri poolt enampakkumiseta suuremat kasu andval viisil võõrandatud sõidukite omanikukande tegemisel?
2. kas Transpordiamet teeb sõiduki omanikukande liiklusregistrisse sõltumata sellest, kas enampakkumise võitja, vara muul viisil müügi kaudu või enampakkumiseta suuremat kasu andval viisil omandaja (sõiduki uus omanik) on registreerimistasu tasunud või mitte, või kui omanikukande tegemine sõltub registreerimistasu tähtaegsest tasumisest, siis millised on registreerimistasu tähtaegse tasumata jätmise tagajärjed?
3. millist päeva loetakse liiklusseaduse 123. peatükis „esimese omanikuvahetuse kuupäevaks“ – kas vara enampakkumise, muul viisil müügi toimumise, registreerimistasu arvestamise, selle tasumise või omanikukande kuupäeva liiklusregistris?
4. kas ja millise kanali kaudu on kohtutäituril, pankrotihalduril või sõidukit omandada soovival isikul võimalik saada ette teada sõiduki registreerimistasu suurust või selle muutumist tulevastel perioodidel?

Lugupidamisega

*/allkirjastatud digitaalselt/*

Katrin Vellet

Koja esimees

Jaan Lõõnik, jaan.loonik@kpkoda.ee, 6464619